Diari Oficial de la Generalitat Valenciana


Sumari del DOGV 8057, del 07-06-2017 (2017/5037)

RESOLUCIÓ d'1 de juny de 2017, de la Direcció General de Política Educativa, per la qual es convoca la prova del curs acadèmic 2016-2017 i es dicten les instruccions que regulen el procediment administratiu per a la inscripció i gestió de la prova perquè les persones majors de divuit anys puguen obtindre directament el títol de Graduat en Educació Secundària a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8057

Data del DOGV
:   07-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5037


Data del document
:   01-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ d'1 de juny de 2017, de la Direcció General de Política Educativa, per la qual es convoca la prova del curs acadèmic 2016-2017 i es dicten les instruccions que regulen el procediment administratiu per a la inscripció i gestió de la prova perquè les persones majors de divuit anys puguen obtindre directament el títol de Graduat en Educació Secundària a la Comunitat Valenciana. [2017/5037]  
Article 1. Convocatoria única  
Article 2. Requisits de participació  
Article 3. Procediment i termini de presentació de la sol·licitud d'inscripció  
Article 4. Documentació acreditativa  
Article 5. Persones participants amb necessitats específiques  
Article 6. Llistes de persones admeses i excloses  
Article 7. Publicació dels resultats i procediment de revisió i reclamació  
Article 8. Documentació administrativa de la prova  
Article 9. Proposta d'expedició del títol de Graduat en Educació Secundària  
  
La Llei orgànica 2/2006, de 3 de maig, d'educació, en l'article 66.1 estableix que l'educació de persones adultes té la finalitat d'oferir a totes les persones majors de díhuit anys la possibilitat d'adquirir, actualitzar, completar o ampliar els seus coneixements i aptituds per al seu desenvolupament personal i professional. Per la seua banda, l'article 68.2 d'aquesta mateixa ordre determina que correspon a les Administracions educatives organitzar periòdicament proves perquè les persones majors de díhuit anys puguen obtindre directament el títol de Graduat en Educació Secundària Obligatòria per qualsevol de les dues opcions a què es refereix l'article 25.1 d'aquesta mateixa llei, sempre que hagen aconseguit els objectius de l'etapa i assolit el grau adequat d'adquisició de les competències corresponents. A més, es prescriu que les administracions educatives vetlaran perquè s'adopten les mesures necessàries per a garantir la igualtat d'oportunitats, la no discriminació i l'accessibilitat universal de les persones amb discapacitat que s'hi presenten.   
  
El Reial decret 1631/2006, de 29 de desembre, pel qual s'estableixen els ensenyaments mínims corresponents a l'educació secundària obligatòria, en la seua disposició addicional primera, única que no va ser derogada pel Reial decret 1105/2014, de 26 de desembre, que estableix el currículum bàsic de l'Educació Secundària Obligatòria i del Batxillerat, determina l'especificitat de l'educació de persones adultes amb la necessitat consegüent de proporcionar a aquest col·lectiu de persones una oferta formativa adaptada i una estructura curricular per àmbits de coneixement pròpia, així com l'organització periòdica de proves perquè les persones majors de díhuit anys puguen obtindre directament el títol de Graduat en Educació Secundària, sempre que hagen assolit les competències bàsiques i els objectius de l'etapa, d'acord amb els tres àmbits de coneixement establits.  
  
La Llei 1/1995, de 20 de gener, de la Generalitat Valenciana, de formacio de les persones adultes, a l'article 5 preceptua que l'obtencio de titulacions que possibiliten l'acces al mon del treball i als diferents nivells educatius es realitzara per mitja de modalitats, organitzacions i metodologies adaptades a les caracteristiques de l'aprenentatge de les persones adultes.  
Per consegüent, el Decret 220/1999, de 23 de novembre, del Govern Valencia, en l'annex I estableix el curriculum especific de la formacio basica de les persones adultes fins a l'obtencio del titol de Graduat en Educacio Secundaria a la Comunitat Valenciana.  
El Decret 112/2007, de 20 de juliol, del Consell, estableix el curriculum de l'Educacio Secundaria Obligatoria a la Comunitat Valenciana. La disposicio addicional tercera determina que continua vigent el Decret 83/2000, de 30 de maig, del Consell, que regula la prova perque les persones majors de dihuit anys puguen obtindre directament el titol de Graduat en Educacio Secundaria a la Comunitat Valenciana.  
Per això, en l'àmbit territorial de la Comunitat Valenciana, la disposició addicional segona del Decret 87/2015, del Consell, prescriu que en tot allò que pertoca a l'educació de persones adultes cal ajustar-se tant al que disposen els articles 68 i 69 de la Llei orgànica 2/2006, de 3 de maig, com a la disposició addicional quarta del Reial decret 1105/2014.  
  
Finalment, en l'Ordre 20/2017, de 29 maig, de la Conselleria d'Educacio, Investigació, Cultura i Esport, es dicten normes per a la regulacio i l'organitzacio de la prova perque les persones majors de dihuit anys puguen obtindre directament el titol de Graduat en Educacio Secundaria a la Comunitat Valenciana.  
Per tot aixo exposat, i en virtut del que estableix la disposicio final primera de l'Ordre 20/2017, de maig de 2017, resolc:  
  
Article 1. Convocatoria única  
Durant l'any 2017 hi haurà una única convocatoria de la prova perque les persones majors de dihuit anys puguen obtindre directament el titol de Graduat en Educacio Secundaria, que es realitzarà el dijous dia 15 de juny de 2017.  
  
Article 2. Requisits de participació  
1. S'hi poden inscriure, tot seguint les instruccions que a aquest efecte establisca la direccio general amb competencia en materia d'ordenacio academica, aquelles persones que complisquen, com a minim, díhuit anys durant l'any 2017.  
  
Article 3. Procediment i termini de presentació de la sol·licitud d'inscripció  
1. La inscripcio de la prova contempla dos procediments, el primer electrònic, mitjançant el qual es realitza la sol·licitud d'inscripció, i un segon, per a la presentació d'aquesta sol·licitud impresa.  
2. Per a realitzar la sol·licitud d'inscripció cal seguir aquestes instruccions:  
2.1. Part electrònica a través de la plataforma habilitada.  
a) Primer de tot, la persona participant ha d'emplenar la sol·licitud d'inscripció i, si s'escau, la sol·licitud d'exempcio del modul de Valencia mitjançant un únic model de sol·licitud, disponible en l'enllaç electrònic seguent:  
http://www.gva.es/va/inicio/procedimientos'id\_proc=1638.  
b) A fi que les persones interessades que no disposen de la connexio necessaria puguen realitzar aquesta inscripcio, els centres públics de formacio de persones adultes de titularitat de la Generalitat Valenciana han de facilitar, en el seu calendari i horari general de funcionament, un espai proveit d'ordinador amb connexio a internet.  
2.2. Part de lliurament davant de l'Administració.  
a) Una vegada registrada la inscripcio telematica de la prova, la sol·licitud generada ha de ser impresa i presentada, segons disposa l'apartat 3 de l'article 2 de l'Ordre 20/2017, de 29 maig, per la qual es regula aquesta prova, preferentment en la direccio territorial competent en materia d'educacio en l'ambit de gestio de la qual es desitge realitzar la prova, o be a traves de qualsevol dels mitjans previstos en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Publiques.  
b) En cas que la sol·licitud es presente a través de qualsevol dels mitjans previstos per la normativa vigent, cal fer-ho en sobre obert perque la instancia siga datada i segellada pel personal de Correus abans de ser certificada. Si no es procedeix d'aquesta manera, la instancia es considera presentada en la data d'entrada en el registre al qual vaja adrecat.  
  
3. Les sol·licituds han d'estar signades per les persones interessades, les quals es responsabilitzen així que compleixen els requisits establits per a participar en la convocatoria, que les dades contingudes en la sol·licitud son certes i que son conscients que la seua falsedat pot donar lloc a la perdua del dret de realitzacio de la prova o a l'anul·lacio del resultat que s'hi obtinga.  
4. L'emplenament telematic de la sol·licitud d'inscripció en cap cas suposa l'eliminacio del tramit de lliurament, en forma i termini, d'aquesta sol·licitud d'inscripció en la prova davant de l'organisme competent, així com de la declaració responsable de sol·licitud d'exempció del mòdul de Valencià en el cas de les persones que hi tinguen dret, d'acord amb el que determina l'article 8 de l'Ordre 20/2017, de 29 maig.  
  
Article 4. Documentació acreditativa  
1. Per a la realitzacio de les proves les persones adultes participants han d'acreditar la seua identitat a traves del document nacional d'identitat (DNI) o passaport, en el cas de nacionalitat espanyola, o de la targeta de residència del número d'identitat d'estranger (NIE), en el cas de les persones estrangeres residents, en ambdós supòsits en vigor.  
  
2. El dia de realització de les proves les persones participants han de portar l'original del DNI, NIE o passaport amb què s'han inscrit perquè el tribunal puga fer-ne les comprovacions pertinents en qualsevol moment.  
3. En els casos que les persones participants sol·liciten la convalidació d'un o més mòduls de la prova, d'acord amb el que preveuen l'article 7 i l'annex únic de l'Ordre 20/2017, de 29 maig, aquestes han de marcar-ho en la casella corresponent de la sol·licitud d'inscripció telemàtica i han d'aportar una còpia compulsada d'un dels documents acreditatius següents:  
a) Llibre d'escolaritat.  
b) Historial acadèmic.  
c) Certificat de qualificacions emés pel centre en què la persona participant va cursar estudis en anys anteriors o va realitzar aquesta prova en convocatòries precedents.  
A l'hora de realitzar aquestes convalidacions, cal contemplar la possibilitat que la persona participant aporte documentació acreditativa d'àmbits o mòduls formatius superats, fins a l'acabament del termini d'inscripció de cada convocatòria, en convocatòries anteriors d'aquesta mateixa prova realitzada en altres comunitats autònomes de l'Estat espanyol, cas en què el tribunal ha d'aplicar la correspondència d'equivalències segons el que determina l'annex únic adés esmentat per a la prova valenciana. En el cas que la persona sol·licitant haja superat el mòdul corresponent a la llengua pròpia de la comunitat corresponent, aquesta qualificació s'ha d'aplicar per al mòdul de Valencià. En cas contrari o en els de les comunitats autònomes sense llengua pròpia, la persona participant hauria d'haver procedir obligatòriament en el moment de la seua inscripció a la prova d'acord amb el que determina l'apartat següent.  
  
4. Les persones participants que sol·liciten l'exempció del mòdul de Valencià en cada convocatòria, vàlida només per a un any acadèmic, han de demanar-la mitjançant l'emplenament de les dades del formulari de declaració responsable que s'inclou dins la sol·licitud d'inscripció telemàtica a la prova, tot seguint les instruccions que figuren a l'article 8 de l'Ordre 20/2017, de 29 maig.  
  
Article 5. Persones participants amb necessitats específiques  
1. Les persones amb necessitats específiques derivades de discapacitats físiques o sensorials, que tinguen el reconeixement oficial de la situació de discapacitat i que sol·liciten una adaptacio de les condicions de realitzacio de la prova, ho han d'indicar en el moment de realitzar la inscripció en la prova i han d'adjuntar a la sol·licitud d'inscripció un certificat acreditatiu del grau de discapacitat, expedit per l'administracio competent.  
2. A fi que l'Administració educativa preveja els recursos addicionals necessaris per al desenvolupament de la prova, la persona adulta amb necessitats específiques, ha de marcar en aquesta sol·licitud la casella de suport corresponent i especificar les mesures o recursos addicionals requerits.  
3. Aquestes persones han de fer arribar a la direcció territorial d'Educació, Investigació, Cultura i Esport corresponent, com a documentació adjunta a la sol·licitud d'inscripció, la següent documentació justificativa de les causes que en motiven la petició:  
a) Certificat de reconeixement de discapacitat que informe del grau de discapacitat reconegut de la persona participant.  
b) Certificat emés per l'organisme acreditatiu corresponent que informe de les característiques de la discapacitat o, si s'escau, del trastorn que pateix la persona participant.  
4. Les direccions territorials d'Educació, Investigació, Cultura i Esport han de notificar els casos en què cal atendre cada circumstància particular a la direccio general competent en matèria d'ordenació acadèmica mitjançant la remissió d'una copia de la documentació lliurada per cada persona participant a l'adreca electronica wcbpwfsgfulqx@qaq.no  
  
  
Article 6. Llistes de persones admeses i excloses  
1. Una vegada finalitzat el termini d'inscripció en la prova de cada convocatòria, les direccions territorials d'Educació, Investigació, Cultura i Esport han de fer públiques en el portal electrònic de la ciutadania habilitat a aquest efecte les llistes provisionals de les persones admeses i excloses, distribuïdes per demarcacions territorials, enumerades per ordre alfabètic amb indicació del tribunal i lloc de realització de la prova assignats a cada participant i, en el cas de les persones excloses, amb explicitació del motiu d'exclusió.  
2. Les persones aspirants han de comprovar l'estat de la seua inscripció, per tal que aquelles que n'hagen resultat excloses, dins el termini de cinc dies naturals a partir de la seua publicació, puguen al·legar, esmenar i aportar, si s'escau, davant de la direcció territorial corresponent la documentació justificativa perquè es prenga en consideració la seua reclamació de participació en la prova.  
3. Vençut aquest termini, aquestes direccions han de publicar per aqueix mateix mitjà, amb una setmana mínima d'antelació a la data de realització de la prova, les llistes definitives de participació.  
  
Article 7. Publicació dels resultats i procediment de revisió i reclamació  
1. Els tribunals constituïts en cada convocatòria han de fer públics, en l'espai d'informació escolar del centre públic de formació de persones adultes en què s'haja realitzat la prova i en les pàgines web dels centres respectius, els resultats de les qualificacions, prestant una cura especial al dret a la privacitat de les persones adultes participants d'acord amb la normativa vigent de protecció de dades de caràcter personal.  
  
2. Les persones participants que desitgen revisar la correció d'un o més mòduls de la prova o de reclamar la qualificació han de seguir el procediment establert a l'article 13 de l'Ordre 20/2017, de 29 maig.  
  
  
Article 8. Documentació administrativa de la prova  
1. La gestió administrativa relativa a la inscripció, la convalidació de mòduls de la prova i d'exempció del mòdul de Valencià, l'avaluació, la certificació de les qualificacions obtingudes per les persones adultes participants i l'arreplega de dades estadístiques comporta l'emplenament i la gestió d'una sèrie de documents d'acord amb els models següents:  
a) La sol·licitud d'inscripció, publicada a l'annex I d'aquesta resolució, que la persona aspirant ha d'emplenar segons el que estableix l'article 3 d'aquesta mateixa resolució, incorpora en un mateix document les caselles habilitades per a la sol·licitud de convalidacions de mòduls de la prova i d'exempció del mòdul de Valencià, per als casos reconeguts pels articles 7 i 8 respectivament de l'Ordre 20/2017, de 29 maig.  
b) Els documents de certificació de l'obtenció del títol de Graduat en Educació Secundària i d'acreditació de les qualificacions obtingudes en la prova són els que apareixen, respectivament, als annexos II i III d'aquesta mateixa resolució. Pel que fa al primer document assenyalat amb anterioritat, només s'ha d'omplir en els casos de les persones adultes participants que siguen proposades pel tribunal per al lliurament de l'esmentat títol.  
c) L'acta d'avaluació, d'acord amb l'annex IV d'aquesta resolució, que han d'emplenar els tribunals en el moment de l'avaluació de la prova, en què han de constar les qualificacions obtingudes per cada participant, o si és el cas, les convalidacions de mòduls a què la persona aspirant tinga dret; l'exempció del mòdul de Valencià que haja sigut prèviament reconeguda per a cada any acadèmic per la direcció general competent en matèria d'educació plurilingüe; i la proposta de lliurament del títol de Graduat en Educació Secundària.  
  
d) Els resums estadístics amb els resultats globals de la prova a omplir respectivament per cada tribunal i per les direccions territorials, segons els models que apareixen als annexos V i VI d'aquesta resolució.  
2. Una vegada finalitzat el procés d'avaluació de les proves, els tribunals han de lliurar a les direccions territorials respectives i aquestes, al seu torn, a la direcció general competent en matèria d'ordenació acadèmica la documentació que es relaciona als apartats 1 i 2 de l'article 16 de l'Ordre 20/2017, de 29 maig.  
  
Article 9. Proposta d'expedició del títol de Graduat en Educació Secundària  
L'equip de professorat que compon cada tribunal ha de traslladar una còpia de l'acta d'avaluació a la direcció del centre públic de formació de persones adultes on s'haja realitzat la prova en cada convocatòria, o en el cas que aquesta haja tingut lloc en un centre distint, a la direcció del centre públic de formació de persones adultes que cada direcció territorial determine. Aquesta còpia ha de quedar arxivada en la secretaria del centre corresponent.  
Per la seua banda, la direcció del centre públic de formació de persones adultes s'ha d'encarregar de tramitar la proposta d'expedició del títol de Graduat en Educació Secundària d'acord amb el procediment establit en l'Orde 85/2010, de 15 de novembre, de la Conselleria d'Educació, per la qual es regula el procediment per a l'expedició dels títols acadèmics i professionals la gestió dels quals correspon a la Generalitat.  
  
De conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, aquest acte no posa fi a la via administrativa i pot ser recorregut en recurs d'alcada davant de la Secretaria Autonomica d'Educacio i Investigacio dins el termini d'un mes a comptar de l'endema de la seua publicacio.  
  
Valencia, 1 de juny de 2017.- El director general de Politica Educativa: Jaume Fullana Mestre.